CELEX: 31984R2238
Language: el
Date: 1984-07-31 00:00:00
Title: Κανονισμός (ΕΟΚ) αριθ. 2238/84 της Επιτροπής της 31ης Ιουλίου 1984 περί τροποποιήσεως του κανονισμού (ΕΟΚ) αριθ. 2965/82 περί λεπτομερειών εφαρμογής του καθεστώτος ενισχύσεως στην παραγωγή ελαιολάδου

Avis juridique important

|

31984R2238

Κανονισμός (ΕΟΚ) αριθ. 2238/84 της Επιτροπής της 31ης Ιουλίου 1984 περί τροποποιήσεως του κανονισμού (ΕΟΚ) αριθ. 2965/82 περί λεπτομερειών εφαρμογής του καθεστώτος ενισχύσεως στην παραγωγή ελαιολάδου  

Επίσημη Εφημερίδα αριθ. L 205 της 01/08/1984 σ. 0041 - 0041

***** ΚΑΝΟΝΙΣΜΟΣ (ΕΟΚ) αριθ. 2238/84 ΤΗΣ ΕΠΙΤΡΟΠΗΣ  της 31ης Ιουλίου 1984  περί τροποποιήσεως του κανονισμού (ΕΟΚ) αριθ. 2965/82 περί λεπτομερειών εφαρμογής του καθεστώτος ενισχύσεως στην παραγωγή ελαιολάδου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί θεσπίσεως κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1556/84 (2), και ιδίως το άρθρο 5 παράγραφος 5,  Εκτιμώντας:  ότι ο κανονισμός (ΕΟΚ) αριθ. 2965/82 (3) έχει καθορίσει ως ημερομηνία καταθέσεως της δηλώσεως καλλιέργειας, για τους ελαιοκαλλιεργητές, τις 30 Ιουνίου εκάστου έτους·  ότι σε ορισμένες περιοχές της Ιταλίας, η παραγωγή ελαιών για την περίοδο 1983/84 είναι άφθονη και, κατά συνέπεια, για υλικούς λόγους η συγκομιδή αυτού του προϊόντος παρατείνεται πέρα από τις 30 Ιουνίου 1984· ότι σε ορισμένα νησιά της Ελλάδας, για ειδικούς κλιματολογικούς λόγους, διαπιστώθηκε η ίδια κατάσταση αυτό το έτος· ότι για να ληφθεί υπόψη αυτή η εξαιρετική κατάσταση πρέπει να παραταθεί για τις εν λόγω περιοχές και νησιά, γι' αυτή την περίοδο, η ανωτέρω αναφερόμενη ημερομηνία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1 του κανονισμού (ΕΟΚ) αριθ. 2965/82, παρεμβάλλεται το εξής κείμενο ως δεύτερο εδάφιο:  «Εντούτοις, στην Ιταλία, στις περιοχές της Καλαβρίας και Σαρδηνίας και, στην Ελλάδα, στις νήσους Κρήτη και Κέρκυρα, για την περίοδο 1983/84, η δήλωση καλλιέργειας που αναφέρεται ανωτέρω κατατίθεται το αργότερο στις 31 Ιουλίου 1984.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Ιουλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 150 της 6. 6. 1984, σ. 5.  (3) ΕΕ αριθ. L 310 της 6. 11. 1982, σ. 7.